VisionQuest

VisionQuest on yhdysvaltalainen Terry Matalasin luoma Disney+-suoratoistopalveluun tuleva supersankarisarja, joka perustuu Marvel Comicsin Vision-sarjakuvahahmoon. Se tulee oleman spin-off Disney+-sarjalle "WandaVision" (2021), Marvel Cinematic Universen (MCU) kahdeksastoista Marvel Studiosin tuottama ja viides ”Marvel Television”-nimikkeellä julkaistava televisiosarja, jakaen tarinallisen jatkumonsa elokuvien ja muiden televisiosarjojen kanssa. Matalas toimii sarjan showrunnerina ja johtaa myös sarjan ohjaajien tiimiä.
Paul Bettany palaa aiemmista MCU-medioista esittämään Visionia, erityisesti "WandaVisionissa" aiemmin esiintynyttä versiota hahmosta nimeltä Valkoinen Vision. Sarjassa näyttelevät myös James Spader, Todd Stashwick, Ruaridh Mollica, T’Nia Miller, Emily Hampshire, Orla Brady, Henry Lewis, Jonathan Sayer, James D’Arcy, Lauren Morais ja Diane Morgan. Visioniin keskittyvän sarjan kehitystyö alkoi lokakuussa 2022, ja "WandaVisionin" pääkäsikirjoittajana aiemmin toiminut Jac Schaeffer oli alun perin kiinnitetty myös spin-offin pääkäsikirjoittajaksi. Mutta toukokuussa 2024, hän ei ollut enää mukana projektissa, vaan Matalas oli kiinnitetty sarjan showrunneriksi, ja samalla vahvistettiin Bettanyn paluu rooliinsa. Kuvaukset alkoivat maaliskuussa 2025 Pinewood Studiosin tiloissa, Lontoossa, ja kestivät heinäkuuhun 2025 asti. Tuotannon aikana paljastettiin, että sarjassa esiintyy tekoälyhahmoja, joista useat ovat esiintyneet myös aiemmissa MCU-projekteissa.
"VisionQuest" koostuu kahdeksasta jaksosta, jotka tullaan julkaisemaan Disney+:aan osana MCU:n syksyllä 2026.
Tuotanto.
Tausta.
Marvel Studios oli maaliskuussa 2009 palkannut käsikirjoittajia keksimään luovia tapoja tuoda vähemmän suosittuja hahmoja, kuten Visionin, osaksi Marvel Cinematic Universea (MCU). Myöhemmin Paul Bettany valittiin näyttelemään Visionia elokuvasta ' (2015) alkaen, hänen ääninäyteltyä aiemmin jo "Iron Manista" (2008) alkaen J.A.R.V.I.S.:ia, Tony Starkin tekoälypalvelijaa. Visionin kuoltua elokuvassa ' (2018), Bettanyn paljastettiin näyttelevän Disney+-sarjassa "WandaVision" (2021), kahta versiota Visionista: Wanda Maximoffin voimillaan luoman Hexin sisällä olemassa olevan Visionia sekä alkuperäisen Visionin jäänteistä rakennettua ”Valkoista Visionia”. Valkoinen Vision oli sarjakuvaversionsa tavoin kokonaan valkoinen, eikä hänellä ollut tunteita tai alkuiperäisen Visionin muistoja. Toukokuussa 2021, "WandaVisionin" pääkäsikirjoittaja Jac Schaeffer solmi Marvel Studiosin kanssa sopimuksen useiden muiden Disney+-projektien toteuttamisesta studiolle. Lokakuussa 2022, he kehittelivät sarjaa nimeltä "Vision Quest", joka keskittyisi ”Valkoiseen Visioniin”. Schaeffer oli jo aiemmin asetettu myös "WandaVisionin" toisen spin-off -sarjan, "Agatha All Alongin" (2024), pääkäsikirjoittajaksi. Sarjan nimi tuli Marvel Comicsin "West Coast Avengers" -lehdessä aiemmin esiintyneestä sarjakuvatarinasta ”Vision Quest” (1988–1989), vaikkea ei ollut selvää oliko sarja suora sovitus kyseisestä sarjakuvatarinasta. Sarjan käsikirjoittajien huone muodostettiin jo marraskuussa 2022, ja siihen kuuluivat muun muassa Peter Cameron, Megan McDonnell ja Eileen Shim. Cameron ja McDonnell olivat aiemmin työskennelleet myös "WandaVisionin" ja "Agatha All Alongin" parissa. "Vision Questin" odotettiin kertovan kuinka ”Valkoinen Vision” saisi takaisin sekä alkuperäisen Visionin muistot ja inhimillisyyden.
Kehitys.
Lokakuussa 2023, Marvel Studios muutti luovaa filosofiaansa enemmän perinteisten televisiosarjojen kehitysmetodien suuntaan, luopuen pääkäsikirjoittajista ja alkaen palkata sarjoilleen showrunnereita. Lisäksi, toukokuussa 2024, Schaeffer ei ollut enää mukana toteuttamassa "Vision Questia", koska halusi keskittyä "Agatha All Alongiin", ja Terry Matalas oli palkattu sarjan showrunneriksi. Marvel Studios oli palkannut Matalasin, koska tämä oli tehnyt heihin vaikutuksen työllään "in" (2023) kolmannen tuotantokauden parissa, ja koska Marvel Studiosin johtaja Kevin Feige oli suuri "Star Trekin" fani. Matalas myös ohjasi sarjan jaksot yhdessä Christopher J. Byrnen, Vincenzo Natalin ja Gandja Monteiron kanssa. Monteiro oli aiemmin ohjannut "Agatha All Alongiin". Matalas tapasi Schaefferin projektiin liittymisen yhteydessä, ja Winderbaum sanoi sarjan tulevan olemaan kuin ”rakkauskirje” Schaefferin aiemmalle työlle, vaikka sarja olisi Matalasin kannalta ainutlaatuinen. Marvel yhä kutsui sarjaa nimellä "Vision Quest", vaikka "The Hollywood Reporterin" omat raportit väittivät, ettei se tulisi olemaan sarjan virallinen nimi. Disney itse kutsui sarjaa toukokuussa 2025 ainoastaan nimellä "Vision", vaikka "Variety" huomautti, ettei virallista nimeä ollut vielä paljastettu. Vuoden 2025 New York Comic Conissa, sarjan virallisen nimen paljastettiin kirjoitettavan muotoon "VisionQuest", ja sarjan vahvitettiin olevan viimeinen osa sarjatrilogiaa, joka alkoi "WandaVisionista" ja jatkui "Agatha All Alongin" kautta. Marvel Studiosin Mary Livanos, joka työskenteli myös kahden edellisen sarjan kanssa, palaa vastaavaksi luottajaksi, yhdessä Trevor Watersonin ja Byrnen kanssa. Roopesh Parekh puolestaan toimii sarjan tuottajana. Sarja tullaan julkaisemaan Marvel Studiosin ”Marvel Television”-nimikkeellä.
Käsikirjoitus.
Sarjan käsikirjoittajien huone avattiin 20. toukokuuta 2024. Ja siihen kuuluivat Matalasin lisäksi myös Chris Monfette, Michael A. Taylor, Cindy Appel ja Matt Okumura. Sarjan tapahtumat sijoittuvat "WandaVisionin" jälkeen, ja keskittyvät useisiin MCU:ssa aiemmin esiintyneisiin tekoälyihin, jotka esiintyvät ihmismuodoissa Visionin mielen sisällä, kun hän yrittää saada muistonsa kokonaan takaisin. Näihin kuuluu myös Ultron, jonka Bettany sanoi ”olevan pidettävä visusti erittäin vaikuttavan palomuurin takana” Visionin mielessä. Bettany lisäsi, että Visionin mielessä oli muitakin tekoälyjä, sillä Vision oli ”tallentantanut, kopioinut ja liittänyt niitä pitääkseen ne elossa päänsä sisällä”. Matalas sanoi jokaisen sarjan jakson tulevan tuntetumaan keskenään erilaiselta elokuvalta, niin kuin "WandaVisionin" jaksot aikoinaan perustuivat eri vuosikymmenten yhdysvaltalaisiin tilannekomedioihin. Winderbaum sanoi Matalasin ”tuntevan MCU:n taustatarinan” ja että sarja tulisi palkitsemaan fanit siitä, että nämä ovat seuranneet mediajatkumoa uskollisesti vuosien ajan. Matalas kuvaili yhtä kohtaus lopetukseksi ”Marvel-unelmalle”.
Roolijako.
Bettanyn paluu Visionin rooliin vahvistettiin sarjan uudelleenkehityksen yhteydessä, toukokuussa 2024. Elokuussa, James Spaderin paljastettiin palaavan näyttelemään Ultronia, jota hän näytteli aiemmin "Avengers: Age of Ultronissa". Todd Stashwick, joka oli aiemmin työskennellyt Matalasin kanssa sekä "Star Wars: Picardin" että televisiosarjan "12 apinaa" (2015–2018) parissa, oli myös liittynyt sarjan näyttelijöihin. Hänen raportoitiin näyttelevän salamurhaajaa, joka metsästi Visionia saadakseen tämän teknologian haltuunsa. Tammikuussa 2025, Faran Tahirin paljastettiin palaavan "Iron Manistä" näyttelemään Raza Hamidmi al-Wazaria, Kymmenen Renkaan jäsentä. Seuraavan kuukauden aikana, Ruaridh Mollica valittiin näyttelemään hahmoa, jota kutsuttiin siihen aikaan nimellä Tucker, ja toukokuussa, T’Nia Miller valittiin näyttelemään Jocastaa. Pian tämän jälkeen, Emily Hampshire valittiin näyttelemään E.D.I.T.H.:iä, joka esiintyi aiemmin tekoälynä elokuvassa "" (2019), ääninäyttelijänään apulaisleikkaaja Dawn Michelle King.
Elokuussa 2025, Matalas vahvisti Stashwickin näyttelemän salamurhaajan olevan Paladiini, ja että Matalasin kanssa aiemmin "Picardin" parissa työskennellyt Orla Brady näyttelisi tekoäly F.R.I.D.A.Y.:tä, jota Kerry Condon ääninäytteli useissa ”Ikuisuus-saagan” elokuvissa. Seuraavan kuukauden aikana paljastettiin, että Mary McDonnell näyttelee sarjassa tuntematonta roolia. Vuoden 2025 New York Comic Conissa, paljastettiin lukuisia muita näyttelijöitä: Henry Lewis ja Jonathan Sayer näyttelevät D.U.M.-E:n ja U:n, aiemmissa MCU-elokuvissa esiintyneiden Tony Starkin työpajan hydraulisia robottikäsiä ohjaavien tekoälyjen ihmismuotoja, kun taas James D’Arcy näyttelee J.A.R.V.I.S.:n ihmismuotoa; näyteltyään aiemmin useissa MCU-projekteissa Edwin Jarvisia, Starkin perheen hovimestaria, jonka pohjalta Stark aikoinaan loi J.A.R.V.I.S.:in. Lisäksi, Mollican roolihahmon paljastettiin olevan Thomas Shepherd, jonka ruumiiseen Tommy Maximoffin sielu on asettunut. Jett Klyne oli aiemmin näytellyt Tommya "WandaVisionissä" sekä elokuvassa "Doctor Strange in the Multiverse of Madness" (2022). Marraskuussa paljastettiin, että Lauren Morais näyttelee Lisa Molinaria, ja että Diane Morgan näyttelee Paladiinin liittolaista.
Suunnittelu.
Will Hughes-Jones toimii sarjan lavastajana ja tuotantosuunnittelijana. Sarah Young puolestaan toimii sarjan pukusuunnittelijana, työksenneltyään aiemmin "Age of Ultronin" apulaispukusuunnittelijana.
Kuvaukset.
Kuvaukset alkoivat Pinewood Studiosin tiloissa, Lontoossa, 14. maaliskuuta 2025, Matalasin, Byrnen, Natalin ja Monteiron ohjatessa sarjan jaksot, ja Christopher Rossin, Neville Kiddin sekä Ben Smithardin toimiessa kuvaajina. Kuvaukset saatiin päätökseen heinäkuun 2025 lopulla.
Jälkituotanto.
Amelia Allwarden toimii sarjan leikkaajana, työskenneltyään aiemmin Disney+-sarjan "Echo" (2024) parissa.
Julkaisu.
"VisionQuest" koostuu kahdeksasta jaksosta, jotka tullaan julkaisemaan Disney+:aan syksyllä 2026. Se tulee olemaan osa MCU:n .